

|  |
| --- |
| Povratak kući nakon poplave |
| Informacije o sigurnosti nakon poplave |
| Croatian | Hrvatski  OFFICIAL |

Kada se vraćate kući nakon poplave, pročitajte ove informacije kako biste zaštitili sebe i svoju obitelj od mogućih ozljeda ili bolesti.

# **Kako se sigurno vratiti kući**

* Nikada nemojte hodati, plivati ili voziti kroz poplavne vode, čak i ako su plitke. Držite djecu i kućne ljubimce podalje dok ne bude sigurno vratiti se.
* Poplavna voda i blato mogu uzrokovati bolesti i infekcije kože. Izbjegavajte kontakt s poplavnom vodom i redovito perite ruke sapunom.
* Prilikom čišćenja nosite vodootporne čizme i gumene ili kožne rukavice.
* Pokrijte sve posjekotine ili rane koje bi mogle doći u kontakt s poplavnom vodom. Ako ste ozlijeđeni ili se posječete, očistite ranu i odmah se obratite liječniku.
* Pripazite na ove stvari prije nego što uđete u kuću:
* poplava može prouzročiti izljev kanalizacije u vaš dom
* dovod plina ili struje može biti oštećen
* struktura vaše kuće može biti oštećena
* zmije i druge životinje mogu se skloniti u vašu kuću, šupu ili vrt.
* izbacite ustajalu vodu koja se nakupila u posudama u dvorištu, jer se u njoj razmnožavaju komarci
* ako u vašoj kući ima plijesni, morate je očistiti prije nego što se ponovno uselite.
* Ako ste ostali bez struje, provjerite hranu ili lijekove u hladnjaku. Možda ćete ih morati baciti.
* Nemojte koristiti prijenosne generatore u zatvorenom prostoru, jer oni mogu proizvoditi ugljični monoksid od kojega se možete jako razboljeti.
* Poplave mogu zagaditi vašu vodu za piće. Provjerite kod tvrtke za vodoopskrbu je li voda iz slavine sigurna za piće. Ako niste na vodovodu i mislite da je vaš privatni izvor vode pogođen poplavom, kontaktirajte vašu općinu.
* Ne plivajte u vodenim tokovima, na plažama ili u bazenima, jer mogu biti zagađeni.
* Poplave mogu prouzročiti pomicanje dijelova vaše kuće kao što su cijevi, cementne / betonske ploče ili crjepovi. Ako nađete azbest, nemojte ga dirati i kontaktirajte vašu općinu.
* Ako je vaš sustav otpadnih voda oštećen, smanjite potrošnju vode i kontaktirajte vodoinstalatera.

# **Pazite na sebe**

* Normalno je da će se kod vas javiti mnogo različitih emocija, ali zastanite malo da se pobrinete o sebi i obratite se svojim voljenima za podršku.
* Ako se osjećate preopterećeno, možete nazvati Centar za mentalno zdravlje i dobrobit (Mental Health and Wellbeing Hub) na 1300 375 330 za besplatnu podršku.
* Ako ste zabrinuti za svoje zdravlje, posjetite liječnika opće prakse. Nazovite 000 u hitnim slučajevima. Ako ne možete nazvati, trebate otići u najbližu bolnicu.
* Ako ste vi ili netko koga poznajete u krizi, nazovite Lifeline na 13 11 14 ili Beyond Blue na 1300 224 636.

# **Kako možete dobiti financijsku potporu**

* Ako je vaš dom pogođen poplavom, možda imate pravo na jednokratnu isplatu u hitnim slučajevima. Za više informacija, posjetite <https://emergencypayments.dffh.vic.gov.au>
* Pomoć za ponovno uspostavljanje života može biti dostupna ako ne možete živjeti u svom domu, jer je oštećen ili ne možete prići svom domu više od 7 dana. Za više informacija posjetite <https://services.dffh.vic.gov.au/personal-hardship-assistance-program>
* Isplata Disaster Recovery Allowance dostupna je zaposlenicima i obrtnicima koji izgube prihod zbog ozbiljnije katastrofe. Isplate možete primati najviše 13 tjedana nakon katastrofe. Posjetite <https://www.servicesaustralia.gov.au/natural-disaster-events?context=60042> za više informacija.
* Možda imate pravo na isplatu australske vlade za oporavak nakon katastrofe - Disaster Recovery Payment - ako ste pretrpjeli ozbiljnu ozljedu ili ako je poplava ozbiljno oštetila vaš dom. Odrasli mogu dobiti 1000 dolara, a djeca 400 dolara. Posjetite <https://www.servicesaustralia.gov.au/victorian-floods-october-2022-australian-government-disaster-recovery-payment> za više informacija.
* Nazovite Telefonsku službu za oporavak nakon poplave (Flood Recovery Hotline) na 1800 560 760 za pomoć oko privremenog smještaja i za druge vrste podrške.
* Ako vam je potrebna pomoć za naplatu štete od osiguranja, nazovite telefonsku službu za pomoć u slučaju katastrofe agencije Insurance Council Australia na 1800 734 621.

Da biste dobili ovu publikaciju u pristupačnom formatu, pošaljite elektroničku poštu na [pph.communications@health.vic.gov.au](mailto:pph.communications@health.vic.gov.au)

